Í nútíma upplýsingasamfélagi er lestur athöfn sem fólk bregður fyrir sig í meira eða minna mæli á hverjum degi og því afar mikilvægt að ná góðri lestrarfærni sem er undirstaða almennrar menntunar og traustrar sjálfsmyndar . Til að svo megi verða þurfa margir þættir í umhverfi barnsins að vinna saman jafnhliða þroska og þekkingarskilyrðum þess og mynda þannig aðstæður til lestrarnáms . Lestur er ekki einangrað fyrirbrigði heldur á sér stað í félagslegu samhengi . Lifandi og hvetjandi námsumhverfi heima og í skóla gegna þar lykilhlutverki auk líffræðilegra - og tilfinningalegra þátta . Tilgangurinn er að gera nemendur læsa þannig að þeir geti lesið sér til skilnings og ánægju . Hólabrekkuskóli er þátttakandi í Breiðholtsverkefninu Læsi – allra mál sem leggur áherslu á markvissa læsisvinnu alla skólagönguna . Hluti af verkefninu er að leggja reglulega fyrir nemendur læsisskimanir og koma í framhaldinu með inngrip sem byggir á gagnreyndum aðferðum sem vitað er að skila árangri . Áherslan í Hólabrekkuskóla er á lestraraðferðir sem vitað er að skila árangri , markvissa málörvun og sjónrænt - og hvetjandi námsumhverfi .